219:: Ciències socials:: Cultura:: Educació i formació:: S'apropa Sant Jordi:: El blog de les publicacions de la Generalitat:: Llibreria en línia de la Generalitat:: Cercador de publicacions
"...la complexitat i diversitat de formes adoptades per les bodegues en l'actualitat confirma la seva vigència com a espai de referència física i simbòlica."
Un recorregut per les bodegues de barri de la ciutat de Barcelona [ + ]
Manual per a la formació en l'anàlisi i gestió de conflictes amb infants i joves des d'una perspectiva comunitària
Selecció del material didàctic utilitzat durant 13 anys de cursos impartits en el marc del Programa de prevenció i mediació comunitària del Departament de Justícia: metodologies, dinàmiques, situacions reals, exercicis, guies, referències audiovisuals, etc. Aquestes eines complementen la feina quotidiana de qui treballa amb població juvenil i, a més, li permeten revisar i redefinir estratègies de la seva intervenció.
La formació proposada en aquest llibre té una perspectiva pràctica, en clau de taller, i conjuga enteniment i sensibilitat, cognició i emoció, cap i cor, per aconseguir un objectiu primordial: que la intervenció sigui més encertada i més curosa, i de retruc també ho serà per als mateixos professionals.
William Morris i companyia: el moviment Arts & Crafts a Gran Bretanya [cartoné]
Catàleg de l'exposició William Morris i el moviment Arts and Crafts a Gran Bretanya que, per primera vegada, es mostra a Catalunya presentant obres mestres d'aquest moviment artístic, lligat al disseny i a les arts decoratives que va néixer a Gran Bretanya al voltant de 1880 i es va desenvolupar fins a la I Guerra Mundial.
Es va estendre ràpidament a través d'Amèrica i Europa fins arribar al Japó.
El seu màxim ideòleg va ser l'artista i escriptor William Morris (1834-1896) i va prendre el seu nom de l'Arts and Crafts Exhibition Society, fundada a Londres el 1887.
La memòria històrica a l'aula a través del còmic
Vuitè volum de la col·lecció "Eines de memòria", dedicat als còmics, un mitjà atractiu que ha estat menystingut en la seva voluntat de difondre continguts històrics.
Les onze propostes didàctiques i els articles que les acompanyen formen un conjunt molt valuós, que vol esdevenir una referència i una guia per a la difusió de la memòria històrica i de la novel·la gràfica entre els joves.
Adreçada als professionals de l'educació, peça fonamental en la creació d'una societat democràtica i coneixedora del seu passat, el còmic vol ser un recurs cada cop més present i utilitzat a l'aula.
Primer volum d'una col·lecció que el Memorial Democràtic inicia amb la voluntat d'oferir històries plenes de valors humans, de persones que van viure situacions extremes.
Vol reconèixer la valentia i l'esforç dels seus protagonistes i, alhora, transmetre aquests valors humans a les generacions presents i futures perquè puguin conèixer, reflexionar i aprendre.
Aquest primer número explica la història, a través del text i d'unes magnífiques il·lustracions, del vell casalot d'en Bardou, a Elna, on la suïssa Elisabeth Eidenbenz va salvar la vida de 597 infants.
Eren els fills de les exiliades catalanes i espanyoles que malvivien en condicions penoses en els camps de refugiats republicans de Sant Cebrià de Rosselló, Argelers i Ribesaltes, i que van tenir la sort de ser acollides a la maternitat que va crear Eidenbenz.
Guerra i religió a l'Europa de les croades
Catàleg de l'exposició que acull el Museu d'Història de Catalunya del 30 de març al 23 de juliol de 2017 i que, comissariada per l'historiador Ramon Sarobe, mostra la importància del llegat templer i convida l'espectador a reflexionar sobre el fet de la violència religiosa, una realitat encara avui no superada.
Esdevé la primera gran exposició a Catalunya dedicada a conèixer d'una manera rigorosa i atractiva qui eren realment els templers, endinsant els visitants en un episodi tan apassionant de la història mundial com van ser les Croades.
Dietaris de la Generalitat de Catalunya (obra completa, edició en pell i numerada)
A 80 anys del cop d'estat de Franco.
La Generalitat de Catalunya i la Guerra Civil (1936-1939)
Actes del Simposi organitzat amb motiu del 80è aniversari del cop d'estat militar del juliol del 1936.
Comprèn l'estudi, des de diferents angles, de l'acció política i econòmica que va dur terme l'executiu de la Generalitat de Catalunya durant la guerra civil (1936-1939).
Altres títols de la col·lecció Referents
El cinquè volum de la col·lecció, editat en anglès, s'endinsa en un fenomen complex com és el procés català, fent referència als esdeveniments polítics de la història recent de Catalunya.
També mostra com el procés va més enllà del context espanyol-català i fa referència als punts clau pel que fa a la interacció de democràcia, sobirania i estatisme al segle XXI.
Altres títols de la col·lecció Institut d'Estudis de l'Autogovern
Aquesta publicació dóna a conèixer la tasca realitzada per Josep Ribot i Calpe en dibuixar i inventariar els bolets de Catalunya al llarg de més de vint anys de manera incansable, amb la precisió dels seus dibuixos i el coneixement del medi, acompanyats en la seva majoria de casos de la datació i de la ubicació on va ser realitzada l'observació.
Les làmines originals reproduïdes en aquesta edició formen part del donatiu que els hereus de Josep Ribot van fer el passat 2016 a la Biblioteca de Catalunya.
Catàleg de l'exposició organitzada pel Museu d'Art de Girona en commemoració de l'Any Sacharoff, cinquanta anys després de la seva mort.
L'exposició reuneix una vuitantena d'obres originals (dibuixos i pintura), així com fotografies i documentació sobre l'artista, a fi de traçar un itinerari complet per la seva trajectòria vital i artística.
Un recorregut per les bodegues de barri de la ciutat de Barcelona
Aquesta monografia recull el treball d'investigació dut a terme per l'Associació per a la Recerca i l'Estudi de la Cultura Catalana L'Escambell entre els anys 2010 i 2014.
L'objectiu de l'estudi és posar de manifest el paper cabdal desenvolupat per les bodegues en el seu entorn més immediat, el barri, a través d'una anàlisi profunda de la seva sociabilitat i a partir d'una panoràmica etnohistòrica que en ressegueix els orígens, transformacions i imaginaris culturals.
La recerca es pregunta també per la vigència d'aquesta funció social a la Barcelona contemporània, i aporta un treball de camp que ha abraçat quasi dos-cents establiments i una etnografia extensa a la Bodega Xifré, al barri del Parc.
Altres títols de la col·lecció Temes d'Etnologia de Catalunya
La música romàntica a Figueres (CD)
Nova publicació de la col·lecció Fonoteca de Música Tradicional Catalana que s'emmarca en els actes, accions i publicacions que s'han dut a terme en motiu de la commemoració del bicentenari del naixement del músic i compositor Josep Maria Ventura i Casas, conegut com a Pep Ventura.
En aquest CD es fa palesa la gran creativitat i qualitat musical de Pep Ventura ja que vincula la sardana amb l'òpera, la música orquestral, la cançó popular...
No és només un mostrari de música romàntica, sinó que també és una bona representació del Pep Ventura músic, no només de cobla.
Altres títols de la col·lecció Fonoteca.
Recull d'una sèrie d'articles de diferents poetes i crítics júniors on reflexionen i parlen sobre els poetes i referents vius de la poesia catalana actual, els nostres sèniors.
La Institució de les Lletres Catalanes ha impulsat l'edició d'aquesta publicació, i ha ampliat la nòmina d'autors i articulistes, per oferir un volum singular de diàleg poètic intergeneracional.
Catalunya i les Illes Balears estan presents, com a convidats d'honor, a la 54a edició de la Bologna Children's Book Fair 2017, l'esdeveniment professional de referència en el sector editorial infantil i juvenil internacional.
Aquest catàleg, editat per l'Institut Ramon Llull, reuneix una sèrie d'il·lustradors que s'exposaran al recinte firal i que són el fil conductor del recorregut per la literatura infantil i juvenil que es pensa, es dibuixa, es produeix i es divulga a Catalunya i a les Illes Balears.